Publication: Magyar Közlöny
Issue: MK-2000-126 (Year: 2000, Number: 126)
Era: 1990-2004
Section: rendszeréről szóló 1992. évi LXXXIX. törvény (a továbbiakban: Cct.) 3. §-ának (7) bekezdése helyébe a következő
Paragraph Index: 1438

(1) bekezdése szerint, továbbá — a 21/C. §-ban foglaltak kivételével — az Állami Számvevőszék vizsgálata miatt visszafizetéssel felszabaduló, illetve a visszafizetett összeggel azonos — maradványt növelő — előirányzat felhasználható az egyes címzett támogatással folyamatban lévő beruházások — e törvény 3. § (7) bekezdése szerinti — többletköltségeire, valamint a 9. § (2) bekezdés szerinti céltámogatási igények kielégítésére. Azoknak az önkormányzatoknak, amelyek a kiegészítő jegyzékbe kerülhetnek, a Belügyminisztérium megkeresésére nyolc munkanapon belül nyilatkozniuk kell a támogatási igényük fenntartásáról. A határidő elmulasztása jogvesztő. A céltámogatásban részesülő önkormányzatok kiegészítő jegyzékét a Belügyminisztérium és a Pénzügyminisztérium évente szeptember 30-áig teszi közzé. A kiegészítő jegyzékben szereplő beruházásoknál a tervezett befejezés egy évvel későbbre módosul. Egyebekben a kiegészítő jegyzékben szereplő beruházások esetén a céltámogatás felhasználására vonatkozó feltételek változatlanok.” * A törvényt az Országgyűlés a 2000. december 12-i ülésnapján fogadta el.

Source: https://magyarkozlony.hu/hivatalos-lapok/10ecc596c8b66891fcca737ac74d91f0b2e972da/dokumentumok/91117cf323621ca9249f2432ee08d85caa6bdd89/letoltes